b'\n_START_ARTICLE_\nAJS\n_START_PARAGRAPH_\nAJS on entinen brittil\xc3\xa4inen moottoripy\xc3\xb6r\xc3\xa4valmistaja.\n_START_SECTION_\nHistoria\n_START_PARAGRAPH_\nAlbert John Stevens perusti AJS:n 1800-1900-lukujen vaihteessa Wolverhamptonissa. Matchless osti AJS:n omistukseensa vuonna 1931, ja siit\xc3\xa4 kehittyi vuonna 1938 yhteisyritys AMC (Associated Motor Cycles). Emoyhti\xc3\xb6st\xc3\xa4 tuli Norton-Villiersin osa vuonna 1967. Yhti\xc3\xb6n liittymisen j\xc3\xa4lkeen valmistettiin viel\xc3\xa4 joitain py\xc3\xb6ri\xc3\xa4 Nortonin osilla, mutta valmistus lopetettiin huonon menestyksen takia._NEWLINE_Yrityksen py\xc3\xb6r\xc3\xa4ll\xc3\xa4 voitettiin Junior TT -kilpailu vuonna 1914 mutta varsinainen kilpamenestys tuli my\xc3\xb6hemmin. Yhti\xc3\xb6n suurimpana saavutuksena pidet\xc3\xa4\xc3\xa4n kaikkien aikojen ensimm\xc3\xa4ist\xc3\xa4 500-kuutioisten maailmanmestaruutta, joka saavutettiin kaksisylinterisell\xc3\xa4 Porcupine\xc3\xa4-mallilla vuonna 1949. AJS:n suosituin kilpapy\xc3\xb6r\xc3\xa4 oli 350-kuutioinen 7R "Boy Racer". 7R esiteltiin vuonna 1948, ja se kehittyi my\xc3\xb6hemmin 500-kuutioiseksi Matchless G50 -malliksi. Useimmat yhti\xc3\xb6n katupy\xc3\xb6r\xc3\xa4t olivat yksi- tai kaksisylinterisi\xc3\xa4.'